لاسکارینا بوبولینا

لاسکارینا بوبولینا پاڵەوان و شێرەژنێکی یۆنانی بوو لە دوورگەی ھایدرا، لە ١٧٧١ لە بەندیخانەی ئەستەمبوڵ لەدایک بوو، بەھۆی ئەوەی باوکی بەشداری شۆڕشی بوبولینی ١٧٧٠ی یۆنانییەکانی کردبوو لەلایەن عوسمانییەکانەوە دەستگیر کرابوو، دایکیشی سەردانی کردبوو لە بەندیخانە بۆیە لاسکارینا ھەر لە بەندیخانە لەدایک بوو.

لە ١٣ی ئازاری ١٨٢١ دوای دوازدە ڕۆژ لە دەستپێکردنی جەنگی سەربەخۆیی یۆنان، بوبولینا یەکەم کەس بوو بوێرانە لە سەر دوورگەی سپیتسیس ئاڵای شۆڕشی دژی داگیرکاری تورکەکان بەرزکردەوە، بوبولینا دوو جار ھاوسەرگیری کردبوو و جیاببوەوە، دایکی حەوت منداڵ بوو،https://www.kathimerini.gr/961425/article/epikairothta/ellada/h-mpoympoylina-yponayarxos-epi-timh-me-proedriko-diatagma لە دوای بەرزکردنەوەی ئاڵاکەی بوبولینا دوورگەی سپیتسیس چووە پاڵ دوورگەکانی ھایدرا بەسارا بۆ جەنگی سەربەخۆیی یۆنان کە توانیان پتر لە ٣٠٠ کەشتی بۆ شۆڕش فەراھەم بکەن.

بوبولینا لە ڕێگای ھێزی ناز و جوانییەکەی توانی ھەشت کەشتی لەژێردەستی تورکەکان دەرباز بکات و خۆی بگەیەنێت بە شارە کەناراوەیییە ئازادکراوەکانی یۆنان. بەھۆیەوە شۆڕشگێرە یۆنانییەکان توانیان گەماڕۆی چەندین لە شارەکانیان بشکێنن و پارسنگی جەنگ بەرەو ئاراستەیەکی تر بڕوات، بەشدارییەکانی بوبولینا ڕۆڵێکی گرنگی ھەبوو لەسەرکەوتنی شۆڕش بەجۆرێک زۆرینەی مێژووناسان پێیان وایە، گەر بوبولینا نەبوایە، سەرکەوتنی شۆڕشی یۆنان ئەستەم دەبوو، بۆیە نازناوی خاتوونی نیشتمانیی یۆنانی ھەڵگرتووە.https://books.google.com/books/about/The_Northeastern_Dictionary_of_Women_s_B.html?id=zlQKDvU1WV0C

 ئەمانەش ببینە 
 زۆربای یۆنانی (ڕۆمان)

 سەرچاوەکان 

 بەستەرە دەرەکییەکان 
 A history of greece

پۆل:مردووانی ١٨٢٥
پۆل:لەدایکبووانی ١٧٧١
پۆل:خەڵکی ئەستەمبوڵ
پۆل:ھەموو کۆلکەوتارەکان
پۆل:یۆنان
پۆل:ژنان لە جەنگ
پۆل:ژنان لە مێژوو